Kollektivet (tegneserie)

Kollektivet er en norsk humoristisk tegneserie laget av Torbjørn Lien. Serien finnes både som stripeserie og i lengre format, og handler om en gjeng svært ulike personer som enten bor sammen i et kollektiv, eller som må forholde seg til hverandre på ulik vis.


== Persongalleri ==


=== Nåværende ===
Persongalleriet har endret seg litt med årene, og består pr januar 2020 av følgende hovedkarakterer:

Ronny – notorisk skjørtejeger og svartmetaller. Spiller i bandet Blacktööth.
Mounir – liberal muslim som gjennom hele serien har hatt et dårlig drag på damene.
Gry – lesbisk nordlending med rikt vokabular.
Emma – Grys kjæreste og en vandrende våt drøm for mannfolka.
Tobben – liberal kristen dyrker av Bob Dylan.
Kisse – Ronnys tidligere kjæreste, nå stort sett singel og på jakt.
Balder – Ronny og Kisses felles barn. Liten rakker som gjør mye ut av seg.
Agathe – Mounirs kjæreste.


=== Bifigurer ===
Ellers figurerer det noen bifigurer, hvor de mest kjente er:

Svein-Børge og Metall-Egil – spiller i bandet til Ronny.
Magda – var Mounirs overkåte sekretær. Har nå sluttet i jobben og er ute av livet til Mounir, men ikke fullstendig ute av serien.
Faren til Mounir – en vekselvis konservativ og liberal muslim. Var i en periode i Afghanistan sammen med Osama bin Laden.
Osama bin Laden – har stadige gjesteopptredener i serien. Blant annet som uvelkommen gjest i kollektivkjelleren der han brukte tida på å lese Harry Potter og spille PlayStation. Han ble oppdaget av overvåkningen da han sendte mail til Mullah Krekar, og de faste beboerne kastet ham ut ikke lenge etter. Drapet på ham var selvsagt en bløff iscenesatt av USA, og han sies nå å drive en frukt- og grønnsakhandel på Grønland i Oslo sammen med Mounirs far.
Sjefen – var Ina-Stinas kollega i platebutikken, og gjenstand for ulike sjekkeforsøk fra Ronny etter at Ina-Stina ble kjæreste med Tobben.
Sjefen til Mounir – en heit dame som Mounir tror han har sjanser hos, noe som er fullstendig feil. Hun blir beskrevet av Mounir som en gudinne.
Muhammed – fetteren til Mounir. Nester hver gang de møtes så sier Mounir at det er lenge siden de møttes. Han er en muslim som det er lett å sjokkere og irritere.
Pål og Ulrikke – klassekamerater av Balder.
Julenissen – han eksisterer, og har dukket opp i en rekke av julehistoriene.


=== Tidligere figurer ===
Figurer som er skrevet ut av serien i dag:

Mads Madrass – var Ronnys overmann på sjekkefronten;
Jens – Kisses bror. Han har en usunn fetisj for å klippe sauer, og har tilbrakt en stund i fengslet på Guantanamo. Etter at han ble sluppet ut stakk han til Australia. Sauen hans het Kristin Halvorsen;
Richard – lottomillionær, var Kisses kjæreste;
Ina-Stina – var Tobbens kjæreste. Smart og sexy, og elsker italiensk progrock.


== Historie ==
Serien startet i bladet Larsons Gale Verden nummer 1 i 2000, og har vært fast biserie i bladet fram til 2008. Fra juni 2008 begynte serien å komme ut som eget månedsblad på Schibsted Forlag. Fra 2019 utgis ikke bladet mer.
Tegneserien Kollektivet var i 2003 den første tegneserien i verden som ble tilgjengelig som MMS på mobil, i samarbeid med smsklubben.net.Serien gikk i to år i Pondus, som fast biserie i bladet Smult, og på begynnelsen av 2000-tallet om lag 6 måneder på nettsidene Spray.no og Hjemmenett.no. Serien har hittil blitt samlet i en rekke egne album og hefter, som nesten alle har en spesialtegnet hovedhistorie på fra 4 til 32 sider.


=== Album ===

Kollektivet (2001)
Synd i sommersol (2002)
Jul i Kollektivet (2002)
Heftig og bedugget (2003)
Når nettene blir mange (2003)
Huset med de rare i (2004)
Gale Jul (2004)
Tidsmaskinen (2005)
Stille natt (2005)
Tiotusen döda rosor (2006)
En gave til Balder (2006)
Villige og billige (2007)
Kollektivet på fisketur (2007)
Kollektivet Julen 2007
Blacktööth: In Sorte Ridiculi (2008)
Kollektivet Julen 2008
Salte Påskenøtter (2009)
Solstikk (2009)
I det hersens år 2009
Sol, Sand & Synd (2010)
Jul i Kollektivet (2010)
Svette og Tette (2011)
Julen 2011: Tre plater til Ina-Stina (2011)
My Boy & Lollipop (2012)
Julen 2012: Jeg blir så glad hver undergang (2012)
Boblevann og Badeland (2013)
Julen 2013: Et ønske til Julenissen (2013)
Vått og Hått (2014)
Balder redder Julen (2014)
Sommerspesial 2015
Julen 2015: Den andre Nissen
Sommerspesial 2016
Julen 2016: En magisk Jul
Sommerspesial 2017
Julen 2017
Julen 2018
Godt svidd! (2019)
Våte dager (2019)
Tid for klamhet (2019)
Dristige drama (2019)
Julen 2019
Stang ut! (2020)
Fast i fisken (2020)
Hett nok (2020)
Friske takter (2020)
Julen 2020
Strandliv (2021)
Julen 2021
Bortført! (2022)
Julen 2022Album nr 29, 31 og 33 (julehefter) er alle del av en sammenhengende trilogi.
I tillegg har det kommet tre egne 16-siders bilag sammen med bladet «Larsons Gale Verden». Disse har hatt opptrykk av tidligere publisert materiale, samlet i følgende hefter:

Metal Spesial (Larsons nr 8 – 2003)
Jihad Spesial (Larsons nr 12 – 2004)
Lesbespesial (Larsons nr 2 – 2006)Samlebøker som presenterer alle striper, historier og illustrasjoner i kronologisk rekkefølge:

Bok 1: Masse pils og litt pizza (Høsten 2006, med forord av Tor Åge Bringsværd. Årene 2000-2001.)
Bok 2: Begjær til besvær (Høsten 2007, med forord av Majoran Vivekananthan. Årene 2002-2003.)
Bok 3: Borte bra, hjemme fest (Høsten 2008, med forord av Harald Fossberg. Årene 2004 og halve 2005.)
Bok 4: Sleske Fraspark (Høsten 2009, med forord av Rasmus A. Sivertsen. Årene 2005 og 2006.)
Bok 5: Om mus og menn og annet snusk (Høsten 2010. Årene 2006 og 2007.)
Bok 6: Kollektivt Sammenbrudd (Høsten 2011. Årene 2007 og 2008.)
Bok 7: Helg i Solnedgang (Høsten 2012, med forord av Knut Eide. Årene 2008 og 2009.)
Bok 8: Kollektiv Psykose (Høsten 2013. Årene 2009 og 2010.)
Bok 9: Øl i Ben og Armer (Høsten 2014. Årene 2010 og 2011.)
Bok 10: Beruselse og Straff (Høsten 2015. Årene 2011 til 2013.)
Bok 11: Hundre Kilo på Stumpen (Høsten 2016. Årene 2013 til 2014.)
Bok 12: Formfulle Høyder (Høsten 2017, med forord av Siri Pettersen. Årene 2014 til 2016.)
Bok 13: Kjærlighet uten genser (Høsten 2019. Årene 2016 til 2017.)
Bok 14: Fulle mugger (Høsten 2020. Årene 2017 til 2019.)Serien går i flere ulike aviser, blant annet som fast serie i Utrop.  Høsten 2002 var den gjesteserie i Dagbladet, årene 2006 til 2013 ble den publisert i Aftenposten, og fra mai 2013 til februar 2019 ble den publisert  i Verdens Gang. Serien publiseres også i Sverige, i det svenske Pondusbladet.
Serien er syndikert av Bulls Press.
Fram til høsten 2015 ble serien publisert i blad, album og bøker av Schibsted Forlag, og ble deretter overtatt av Forlagshuset Vigmostad & Bjørke etter at disse kjøpte opp Schibsteds forlagsvirksomhet. I 2019 overtok Egmont rettighetene til utgivelsene. Fra 2021 utgis Kollektivet av Gyldendal.


== Priser og nominasjoner ==
Bok nr 5, "Om Mus Og Menn Og Annet Snusk" ble i 2005 nominert til SPROING-prisen i "Åpen klasse".
I 2016 vant juleheftet 2015, "Den Andre Nissen" Splattprisen for årets beste serie, og Kollektivet-bladet vant prisen for årets beste antologi.
Kollektivet (blad nr 2, 2017) ble nominert til SPROING-prisen i 2018.
Kollektivets julehefte i 2019 ble nominert til SPROING-prisen i 2020.


== Referanser ==


== Eksterne lenker ==
Kollektivets offisielle nettside
http://comicwiki.dk/wiki/Kollektivet
http://comicwiki.dk/wiki/Torbjørn_Lien
http://comicwiki.dk/wiki/Raptus